VÝZVA

Sociálne štipendiá vlády Slovenskej republiky 
na štúdium na strednej škole v zahraničí pre školský rok 2009/2010

Vláda SR za účelom zdokonalenia sa v cudzom jazyku ponúka možnosť získania sociálneho štipendia na jednoročné štúdium na vybraných stredných školách v zahraničí.

Sociálne štipendiá na jednoročné štúdium cudzích jazykov v zahraničí sú určené pre žiakov, ktorí budú v školskom roku 2009/2010 žiakmi: 
•	3. ročníka stredných škôl
•	3. alebo 4. ročníka päťročných bilingválnych stredných škôl
•	7. ročníka osemročných gymnázií  
•	5. ročníka šesťročných gymnázií v SR
 
Štipendijné miesta na školský rok 2009/2010 sú určené pre štúdium v nasledovných cudzích jazykoch:				v nasledovných krajinách: 
•	anglický jazyk 				Írska republika
•	nemecký jazyk				Spolková republika Nemecko, Rakúska republika
•	ruský jazyk				Ruská federácia
•	francúzsky jazyk 			Francúzska republika
•	španielsky jazyk 			Španielske kráľovstvo
•	taliansky jazyk 				Talianska republika

Sociálne štipendium zahŕňa nasledovné náklady spojené so štúdiom:
- náklady na ubytovanie 
- stravovanie
- nákup kníh 
- nákup učebných pomôcok
- cestovné z bydliska v SR do mesta školy v zahraničí a späť 1 x ročne
- poistné 
- vreckové

Podmienky pre uchádzačov o sociálne štipendium:
•	v školskom roku 2009/2010 žiak 3. ročníka strednej školy, 3. alebo 4. ročníka päťročných bilingválnych stredných škôl a 7. ročníka osemročných gymnázií alebo 5. ročníka  šesťročných  gymnázií v SR;
•	štátny občan SR s trvalým bydliskom v SR;
•	priemerný prospech za celé predchádzajúce štúdium na strednej škole do 2,0;
•	ovládanie vybraného jazyka na úrovni B1 alebo B2 SERR doložené potvrdením jazykových znalostí zo strany vedenia školy,
•	splnenie aspoň jedného zo sociálnych kritérií:
a)	dieťa poberá sociálne štipendium podľa § 149 ods. 1 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.
b)	dieťa je zverené do náhradnej starostlivosti podľa § 44 alebo dieťaťu bol ustanovený poručník § 56 zákona č. 36/2005 Z. z. o rodine a o zmene a doplnení niektorých zákonov a tento sa o dieťa osobne stará,
c)	jedna dvanástina príjmu rodičov dieťaťa podľa § 4 ods. 1 a 2 zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov za predchádzajúci kalendárny rok je najviac vo výške 2,5 násobku súm životného minima rodiny podľa § 2 zákona č. 601/2003 Z. z. v znení neskorších predpisov.

Vyplnenú prihlášku s prílohami je potrebné zaslať v termíne do 30. apríla 2009 na adresu:

Trenčiansky samosprávny kraj
Odbor školstva
Hviezdoslavova 1
911 50 Trenčín

Kontakt:
Mgr. Ingrid Koščová
odbor školstva TSK
č. tel.: 032/6537207, 0915 954781
e-mail: ingrid.koscova@tsk.sk

Na určenú adresu zasielajú prihlášky iba tí uchádzači o sociálne štipendium, ktorí sú študentmi školy, ktorej zriaďovateľom je Trenčiansky samosprávny kraj. Prihlášky nezasielajte priamo na Ministerstvo školstva SR!